ভারতের জাতীয় পতাকা আঁকা হয়েছে পাপোশে। আর অনলাইনে বিক্রির জন্য সে সব সাজিয়ে রাখা হয়েছিল আমাজন কানাডার ওয়েবসাইটে। এ নিয়ে প্রবল ক্ষোভ জানিয়ে বিদেশমন্ত্রী সুষমা স্বরাজের হস্তক্ষেপ চেয়ে টুইট করেছিলেন একজন। তার পরেই বুধবার সুষমা হুঁশিয়ারি দিয়ে বলেছেন, এই কাজের জন্য ক্ষমা চাইতে হবে সংস্থাটিকে। টুইটারে সুষমার হুমকি, ভারতের জাতীয় পতাকার অবমাননা হয়, এমন পণ্য অবিলম্বে প্রত্যাহার করে নিতে হবে। আর বাণিজ্যিক সংস্থাটি যদি এই পথে না এগোয়, তা হলে তাদের কর্তাদের ভারতে আসার ভিসা দেওয়া হবে না। যে সব ভিসা দেওয়া হয়েছে, বাতিল হবে তা-ও।